Datum: 12. 5. 2021

Spoštovani,

objavljamo odgovor na vprašanje gospodarskega subjekta za javno naročilo št. **JHL-8/21** **Okoljsko manj obremenjujoče storitve čiščenja poslovnih prostorov**, ki je bila posredovano naročniku preko Portala javnih naročil.

VPRAŠANJE:

Spoštovani,  
  
1. v primeru, da bomo ponudbo oddali za več sklopov nas zanima, ali lahko predložimo le eno garancijo za resnost ponudbe v seštevku za sklope, za katere bomo oddali ponudbo? Strošek izdaje več garancij predstavlja namreč večji strošek, s čemer se posledično poveča ponudbena vrednost.  
2. Kdo zagotovi vrečke za koše za smeti?

Hvala za odgovore in lep pozdrav

ODGOVOR:

1. Da. V kolikor ponudnik odda ponudbo za dva (2) sklopa lahko predloži za vsak sklop, za katerega oddaja ponudbo, samostojno finančno zavarovanje resnosti ponudbe ali eno (1) finančno zavarovanje resnosti ponudbe v višini seštevka vseh sklopov, za katere ponudnik oddaja ponudbo. Upravičenec za unovčenje finančnega zavarovanja za resnost ponudbe je Javni holding Ljubljana, d.o.o., Verovškova ulica 70, 1000 Ljubljana (izvajalec postopka javnega naročila).

2. Vrečke za koše za smeti zagotovi naročnik.

VPRAŠANJE:

Spoštovani,  
v 5. členu okvirnega sporazuma navajate, da se cene iz predračuna lahko zvišajo v višini  
spremembe zneska minimalne plače. Prosimo za natančno obrazložitev:  
1. Ali se cene povečajo skladno z dvigom minimalne plače (za enak odstotek, kot se je  
dvignila minimalna plača)?

2. ali pa se cena lahko poveča zgolj za nominalni znesek spremembe minimalne plače?  
Želimo poudariti, da je ustrezna zgolj 1. opcija, ki predvideva, da se cene povečajo za enak  
odstotek, kot se je spremenila minimalna plača, saj se hkrati z dvigom minimalne plače ne  
poviša zgolj minimalna plača, pač pa tudi ostali, od nje odvisni stroški (prispevki, regres,  
bolniške odsotnosti, dopust...).

ODGOVOR:

Cene na enoto, ki so vezane na delo se v skladu z okvirnim sporazumom, lahko povišajo za nominalni znesek spremembe minimalne plače in to postavke za cene na enoto za delo.

Lepo pozdravljeni!

JAVNI HOLDING Ljubljana, d.o.o.

Sektor za javna naročila